นโยบายและวิธีการปฏิบัติงานตรวจสอบภายใน
หน่วยตรวจสอบภายใน  องค์การบริหารส่วนตำบลทุ่งโป่ง
*************************
	หน่วยตรวจสอบภายใน  มีความเป็นอิสระในการปฏิบัติงานตรวจสอบและปฏิบัติงานตรวจสอบ  ด้วยความรอบคอบเยี่ยงผู้ประกอบวิชาชีพ  พึงปฏิบัติการตรวจสอบภายใน  จึงเป็นเครื่องมือ  หรือกลไกที่สำคัญของฝ่ายบริหารในการประเมินผลสัมฤทธิ์ของการดำเนินงานกระบวนการบริหารความเสี่ยง  และระบบการควบคุมภายในของหน่วยงาน  โดยสามารถนำผลการตรวจสอบภายในไปใช้ในการบริหารงานได้อย่างมีประสิทธิภาพ  ประสิทธิผลและบรรลุวัตถุประสงค์ตามเป้าหมายที่กำหนด  เพื่อให้ผู้ตรวจสอบภายใน  ขององค์การบริหารส่วนตำบลทุ่งโป่ง  สามารถปฏิบัติงานได้อย่างมีประสิทธิภาพ  ประสิทธิผล  และเกิดประโยชน์สูงสุดต่อหน่วยงาน  จึงได้กำหนดนโยบายและวิธีการปฏิบัติงานตรวจสอบ  เพื่อให้ผู้ตรวจสอบภายในปฏิบัติ  ดังนี้
1.นโยบายการตรวจสอบ
	1.1 ผู้ตรวจสอบภายในต้องปฏิบัติงานตรวจสอบให้เป็นไปตามมาตรฐานการตรวจสอบภายใน  และจริยธรรมการปฏิบัติงานตรวจสอบภายในของหน่วยงานของรัฐ  และปฏิบัติงานตรวจสอบให้เป็นไปตามกฎหมาย ระเบียบ  ข้อบังคับ  หนังสือสั่งการ  และแนวทางการปฏิบัติงานที่กำหนด
	1.2 ผู้ตรวจสอบภายในต้องปฏิบัติหน้าที่ด้วยความซื่อสัตย์  มีความเป็นอิสระ  เที่ยงธรรม  โปร่งใส  เป็นไปอย่างมีประสิทธิภาพ  ประสิทธิผล  และประหยัด  โดยคำนึงถึงความคุ้มค่าในเรื่องที่ทำการตรวจสอบ
	1.3 ผู้ตรวจสอบภายใน  จัดให้มีการประชุมหารือ  หรือทำความเข้าใจเกี่ยวกับนโยบาย  เกี่ยวกับความเป็นอิสระ  ความเที่ยงธรรม  การจัดการกับความขัดแย้งทางผลประโยชน์  และลักษณะของความเสื่อมเสียจากความเป็นอิสระและความเที่ยงธรรม
	1.4 ผู้ตรวจสอบภายใน ต้องปฏิบัติงานด้วยความรอบคอบเยี่ยงผู้ประกอบวิชาชีพพึงปฏิบัติ  และมีการศึกษาหาความรู้  พัฒนาตนเองอย่างสม่ำเสมอและต่อเนื่อง  รวมถึงการนำเทคโนโลยีสารสนเทศมาใช้เป็นเครื่องมือช่วยในการปฏิบัติงานตรวจสอบ
	1.5 ผู้ตรวจสอบภายในมีการติดตามประเมินผลในระหว่างที่งานดำเนินไป  โดยได้มีการดำเนินการเกี่ยวกับการสอบทานการควบคุมดูแล  การอนุมัติการปฏิบัติงาน
	1.6 ผู้ตรวจสอบภายในปฏิบัติงานต่อหน่วยรับตรวจในลักษณะให้คำปรึกษา แนะนำ หรือเสนอแนะแนวทางการปฏิบัติงานตามกฎหมาย  ระเบียบ ข้อบังคับ  และหนังสือสั่งการที่เกี่ยวข้อง  เพื่อแก้ไข  ปรับปรุง  การปฏิบัติงานของหน่วยรับตรวจให้มีประสิทธิภาพ  ประสิทธิผลเพิ่มมากยิ่งขึ้น  มิใช่เป็นการจับผิด
	1.7 ผู้ตรวจสอบภายในต้องปรับปรุงพัฒนาการปฏิบัติตนและการปฏิบัติงานตรวจสอบอย่างต่อเนื่อง  
โดยใช้ข้อมูลจากผลการประเมินจากภายใน  และการสอบถามความพึงพอใจในการปฏิบัติงานจากหน่วยรับตรวจ  เพื่อให้งานตรวจสอบภายในมีประสิทธิภาพ  ประสิทธิผล  และเป็นที่ยอมรับของผู้บริหารและหน่วยรับตรวจ
	1.8 ผู้ตรวจสอบภายในจะไม่ทำการตรวจสอบงานที่ตนเองเป็นผู้ปฏิบัติหรือดำเนินการภายใน 1 ปี เพื่อมิให้เสียความเป็นอิสระและเที่ยงธรรมในการตรวจสอบ
	1.9 การปฏิบัติงานตรวจสอบจะเป็นลักษณะเชิงสร้างสรรค์และรัดกุม  มีประสิทธิภาพ  ประสิทธิผล  เพื่อป้องกันความเสียหายที่อาจจะเกิดขึ้นกับหน่วยงาน
	1.10 ผู้ตรวจสอบภายในต้องเสริมสร้างความสามัคคีและทำงานเป็นทีม  เพื่อมุ่งมั่นผลสำเร็จของงานตรวจสอบ  รวมถึงการสร้างขวัญและกำลังใจในการปฏิบัติงานตรวจสอบ
	1.11ผู้ตรวจสอบภายในไม่มีส่วนเกี่ยวข้องหรือความสัมพันธ์ใดๆ ที่จะนำไปสู่ความขัดแย้งกับผลประโยชน์ของทางราชการ  ไม่กระทำการใดๆ ที่จะทำให้เกิดอคติ  ลำเอียง  รวมทั้งต้องไม่รับเงินหรือผลประโยชน์ตอบแทน

ใดๆ จนเป็นเหตุให้ไม่สามารถปฏิบัติงานตามหน้าที่ ความรับผิดชอบได้อย่างอิสระและเที่ยงธรรม  และในกรณีที่มีเหตุหรือข้อจำกัดที่มีนัยสำคัญ  ที่จะทำให้ผู้ตรวจสอบภายในไม่สามารถปฏิบัติงานได้อย่างมีอิสระและเที่ยงธรรม  จะต้องเปิดเผยถึงสาเหตุหรือข้อจำกัดที่มีนัยสำคัญดังกล่าวให้ผู้ที่เกี่ยวข้องทราบตามความเหมาะสม  โดยลักษณะของการเปิดเผยเหตุหรือข้อจำกัดให้เป็นไปตามที่กำหนด
	1.12 การเก็บรักษาข้อมูล  ให้มีการจัดเก็บฐานข้อมูลที่ได้จากการปฏิบัติงานบริการให้ความเชื่อมั่นและงานบริการให้คำปรึกษา  ไม่ว่าข้อมูลจะถูกเก็บอยู่ในสื่อรูปแบบใด  ทั้งนี้  ข้อกำหนดในการเก็บรักษาข้อมูลต้องสอดคล้องกับแนวทางปฏิบัติของหน่วยงาน  กฎหมาย  ระเบียบ  และหลักเกณฑ์ของหน่วยงานที่เกี่ยวข้อง  โดยให้จัดเก็บไว้ไม่น้อยกว้า  10  ปี	
	1.13 การเผยแพร่และการนำข้อมูลที่ได้จากการปฏิบัติงานบริการให้ความเชื่อมั่น  และการบริการให้คำปรึกษาให้กับบุคคลภายในและภายนอกที่ร้องขอต้องได้รับอนุมัติจากผู้บริหารท้องถิ่น
	1.14 กรณีไม่สามารถปฏิบัติงานตรวจสอบตามแผนการตรวจสอบประจำปีได้  ผู้ตรวจสอบภายในสามารถปรับแผนการตรวจสอบได้ตามความเหมาะสม
	1.15 ผู้ตรวจสอบภายในมีการรายงานผลการประเมินการบริหารจัดการความเสี่ยงระดับองค์กร
	1.16 ผู้ตรวจสอบภายในมีการประเมินการควบคุมภายในด้านการเงินว่ามีความเพียงพอและเหมาะสมในการป้องกันการทุจริตที่อาจจะเกิดขึ้นเป็นประจำทุกปี
	1.17 ผู้ตรวจสอบภายในได้มีการประเมินความเสี่ยงของการเกิดการทุจริต และประเมินแนวทางในการบริหารจัดการการทุจริตของหน่วยงาน
	1.18 รายงานของหน่วยตรวจสอบภายใน  มีข้อเสนอแนะที่ทำให้มีการปรับปรุงกระบวนการควบคุมภายในของหน่วยงาน
	1.19 ผู้ตรวจสอบภายใน มีการตรวจสอบระบบการร้องเรียนของหน่วยงาน
	1.20 ผู้ตรวจสอบภายใน มีการให้ความเห็นต่อความเพียงพอด้านความปลอดภัยของระบบสารสนเทศขององค์กร
	1.21 ผู้ตรวจสอบภายในมีการประเมินตนเอง (Self – Assessment) ในปีที่ผ่านมา
	1.22 ผู้ตรวจสอบภายใน พึงศึกษาหาความรู้อย่างสม่ำเสมอ เพื่อพัฒนาตนเอง  และนำความรู้  ทักษะ และประสบการณ์มาใช้ในการปฏิบัติงานตรวจสอบภายใน

2.วิธีการปฏิบัติงานตรวจสอบภายใน
	ขั้นตอนที่ 1  การวางแผนการตรวจสอบ
  1.สำรวจข้อมูลเบื้องต้น  เพื่อทำความเข้าใจในงานของหน่วยรับตรวจ  ซึ่งจะต้องเลือกมาตรวจสอบ เช่น  
โครงสร้างการแบ่งส่วนงาน  อัตรากำลัง  นโยบาย  ภารกิจ ผลการปฏิบัติงาน ปัญหาอุปสรรค  เป็นต้น โดยศึกษาจากเอกสารการประชุม  หารือกับผู้บริหารของหน่วยรับตรวจ  การสอบถามหรือรายงานผลการตรวจสอบครั้งก่อน  หรือรายงานผลการตรวจสอบครั้งก่อน  หรือรายงานผลจากหน่วยงานตรวจสอบภายนอก
	2. ประเมินผลระบบควบคุมภายในของหน่วยรับตรวจที่ได้จัดทำตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายใน และใช้เป็นข้อมูลในการวางแผนการตรวจสอบให้เหมาะสมในการปฏิบัติงานตรวจสอบ

	3. การประเมินความเสี่ยงเพื่อวางแผนการตรวจสอบ ซึ่งจะช่วยให้การพิจารณาถึงความเสี่ยงหรือเหตุการณ์ที่อาจเกิดขึ้น  และส่งผลให้การทำงานนั้น  ไม่บรรลุวัตถุประสงค์หรือเป้าหมายของหน่วยงาน หากพิจารณาแล้วเห็นว่ามีความเสี่ยงในระดับสูงก็ควรวางแผนการตรวจสอบทันทีหรือตรวจสอบในปีแรก โดยสามารถเลือกประเมินความเสี่ยงระดับหน่วยงานหรือระดับกิจกรรม  หรือทั้งระดับหน่วยงานและระดับกิจกรรม ตามความเหมาะสมกับศักยภาพของผู้ตรวจสอบภายใน  ซึ่งประกอบด้วย  การระบุปัจจัยเสี่ยง  การวิเคราะห์ความเสี่ยงและการจัดลำดับความเสี่ยง  รวมถึงการจัดทำบัญชีรายการความเสี่ยง
	4. การจัดทำแผนการตรวจสอบระยะยาวและแผนการตรวจสอบประจำปี  เสนอให้ผู้บริหารท้องถิ่นอนุมัติแผนการตรวจสอบภายในเดือนกันยายน  โดยแผนการตรวจสอบระยะยาว มีระยะเวลา 3 – 5 ปี  ซึ่งจะต้องกำหนดให้ครอบคลุมทุกภารกิจที่สำคัญของหน่วยรับตรวจ  และแผนการตรวจสอบประจำปี  ซึ่งมีระยะเวลา 1 ปี โดยจะต้องจัดทำแผนการตรวจสอบประจำปี  ให้สอดคล้องกับแผนการตรวจสอบระยะยาว
	5. จัดทำแผนปฏิบัติงานตรวจสอบ (Engagement Plan) โดยให้หัวหน้าหน่วยตรวจสอบภายใน/ ผู้ตรวจสอบภายในให้ความเห็นชอบ  ซึ่งประกอบด้วยการกำหนดประเด็นการตรวจสอบ  วัตถุประสงค์ในการปฏิบัติงานขอบเขตการปฏิบัติงาน และแนวทางการปฏิบัติงาน  ซึ่งจะต้องจัดทำแผนปฏิบัติงานตรวจสอบให้สอดคล้องกับแผนการตรวจสอบประจำปี

	ขั้นตอนที่ 2 การปฏิบัติงานตรวจสอบ
1. ก่อนเริ่มปฏิบัติงานตรวจสอบ
1) จัดทำตารางการปฏิบัติงานตรวจสอบในรายละเอียดของงานตรวจสอบแต่ละงานหรือ
กิจกรรมโดยกำหนดวันเวลาและผู้รับผิดชอบในการตรวจสอบ  แต่ละหน่วยรับตรวจและกิจกรรมการตรวจสอบตามแผนการตรวจสอบประจำปีแล้วแจ้งกำหนดการเข้าตรวจสอบพร้อมทั้งรายการเอกสารหลักฐานที่ได้จัดเตรียมสำหรับการตรวจสอบให้หน่วยงานรับตรวจทราบ
2) ตรวจสอบศึกษาข้อมูลของหน่วยรับตรวจ เช่น  ภารกิจ  ผลการดำเนินงาน  ปัญหา
อุปสรรคต่างๆ กระดาษทำการ  รายงานผลการตรวจสอบจากหน่วยงานตรวจสอบภายในหรือหน่วยงานตรวจสอบภายนอก และผลการดำเนินการตามข้อเสนอแนะของครั้งก่อน เป็นต้น  รวมถึงต้องศึกษาเรียนรู้ เกี่ยวกับกฎหมาย ระเบียบ หนังสือสั่งการที่ต้องใช้ในการปฏิบัติงานตรวจสอบ
2. ระหว่างการปฏิบัติงานตรวจสอบ
1) เมื่อถึงหน่วยรับตรวจ ผู้ตรวจสอบภายในเริ่มปฏิบัติงานตรวจสอบด้วยการประชุมเปิด
งานตรวจสอบระหว่างผู้รับผิดชอบในการตรวจสอบกับผู้รับตรวจที่เกี่ยวข้อง  โดยหัวหน้าทีมตรวจสอบ /ผู้ตรวจสอบอธิบายแจ้งวัตถุประสงค์รายละเอียดขอบเขตและวิธีการตรวจสอบให้ผู้รับตรวจทราบ
2) ปฏิบัติงานตรวจสอบตามแผนการปฏิบัติงานตรวจสอบ (Engagement Plan) โดย
เลือกวิธีการตรวจสอบและเทคนิคการตรวจสอบให้เหมาะสมในกิจกรรมที่ตรวจสอบ
3) จัดทำกระดาษทำการโดยบันทึกรายละเอียดข้อมูลต่างๆ  ที่ได้จากการตรวจสอบ  และ
รวบรวมเอกสารหลักฐานต่างๆ ที่เกี่ยวข้องในการตรวจสอบ  เพื่อใช้เป็นแนวทางในการรายงานผลการปฏิบัติงานตรวจสอบ

คำอธิบายที่สร้างโดยอัตโนมัติ]
									

						                 (นางสาวปวีณา   พูนศิริวณิชย์)
						       นักวิชาการตรวจสอบภายใน รักษาราชการแทน
					       หัวหน้าหน่วยตรวจสอบภายใน องค์การบริหารส่วนตำบลทุ่งโป่ง

คำอธิบายที่สร้างโดยอัตโนมัติ]
						  	          
									

								(นายปัญญา   มาศยคง)
							  นายกองค์การบริหารส่วนตำบลทุ่งโป่ง

